
Nr. 22/303 / 5.10.2011


Biroul Permanent

al

Camerei  Deputaţilor

Vă înaintăm, alăturat, raportul asupra Propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru modificarea şi completarea Legii nr.32/1994 privind sponsorizarea,  trimis comisiei noastre pentru examinare pe fond, cu adresa Biroului Permanent Plx. 442 din 20 iunie 2011.
	VICEPREŞEDINTE,
Adrian Henorel NIŢU

RAPORT  
asupra  Propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru modificarea  şi completarea Legii nr.32/1994 privind sponsorizarea
Cu adresa nr. Plx.442 din 20 iunie 2011, Biroul Permanent, în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu  Propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru modificarea şi completarea Legii nr.32/1994 privind sponsorizarea.

La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ, cu observaţii şi propuneri,  transmis cu adresa nr.265/ 11.03.2011, avizul nefavorabil al Comisiei pentru industrii şi servici, avizul negativ al Comisiei juridice, de disciplină şi imunităţi şi punctul de vedere negativ al Guvernului.
Prezenta propunere legislativă are ca obiect de reglementare  modificarea şi completarea Legii nr.32/1994 privind sponsorizarea, cu modificările şi completările ulterioare, astfel încât, pentru persoanele fizice şi juridice române care efectuează  sponsorizări sau acte de mecenat, să se reducă baza impozabilă cu echivalentul sponsorizărilor şi/sau actelor de mecenat, dar nu mai mult de 16% din baza impozabilă. De asemenea, se susţine necesitatea aplicării aceluiaşi tratament fiscal în cazul donaţiilor.  
În urma dezbaterilor, membrii comisiei de buget, finanţe şi bănci au hotărât respingerea Propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru modificarea şi completarea Legii nr.32/1994 privind sponsorizarea din motiv că a rămas fără obiect.
Prin obiectul său de reglementare propunerea legislativă face parte din categoria legilor ordinare, iar în aplicarea dispoziţiilor art.75 alin.(1) din Constituţia României, republicată, prima Cameră sesizată este Senatul.

La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, Domnul Bogdan Drăgoi, Secretar de Stat.
La lucrările comisiei şi-au înregistrat prezenţa un număr de 25 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Propunerea legislativă  a fost  respinsă de Senat în şedinţa din data de 15 iunie             2011, în calitate de primă Cameră sesizată.
Propunerea legislativă, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
În urma dezbaterii  Propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru modificarea şi completarea Legii nr.32/1994 privind sponsorizarea, în şedinţa din data de 4 octombrie 2011, comisia propune supunerea spre dezbaterea şi adoptarea Plenului Camerei Deputaţilor a unui raport de respingere.
	VICEPREŞEDINTE,
Adrian Henorel NIŢU
	SECRETAR,

Nicolae BUD


 Consilier, Luminiţa Ghiorghiu                                                                          

